LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma
10.panta pirmajā daļā noteiktajā kārtībā (2.pielikuma pakalpojums)

**“Ēdināšanas pakalpojuma sniegšana Daugavpils pilsētas pašvaldības**

**organizētajās sporta nometnēs”**

identifikācijas numurs **DPD 2017/61**

# Iepirkumu komisijas sēdes protokols Nr. 4

2017.gada 19.maijā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 15:00

SĒDĒ PIEDALĀS, KOMISIJA ŠĀDĀ SASTĀVĀ:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Kristīne Šede – Daugavpils pilsētas domes Centralizēto iepirkumu nodaļas juriste,Valērija Petrova – Daugavpils pilsētas domes Sporta un jaunatnes departamenta juriskonsults, |
| PROTOKOLĒ komisijas locekle:  | Kristīne Šede.  |

KOMISIJAS IZVEIDOŠANAS PAMATS: Domes 2017.gada 26.aprīļa rīkojums Nr.170; Domes 2017.gada 17.maija rīkojums Nr.197 “Par grozījumu Daugavpils pilsētas domes 2017.gada 26.aprīļa rīkojumā Nr.170 “Par iepirkuma komisijas izveidošanu””

IEPIRKUMS IZSLUDINĀTS: Paziņojums par sociālajiem un citiem īpašiem pakalpojumiem-paziņojums par līgumu publicēts IUB mājas lapā [www.iub.gov.lv](http://www.iub.gov.lv) 2017.gada 8.maijā. Iepirkumu nolikums ievietots Daugavpils pilsētas domes mājas lapā [www.daugavpils.lv](http://www.daugavpils.lv) 2017.gada 8.maijā.

KOMISIJAS SĒDES DARBA KĀRTĪBA:

1. Pretendentu iesniegto piedāvājumu noformējuma pārbaude un pretendentu atlase iepirkuma priekšmeta 4.daļā;

2. Tehniskā un finanšu piedāvājuma atbilstības pārbaude 4.daļā un lēmuma pieņemšana.

1. Pretendentu iesniegto piedāvājumu noformējuma pārbaude un pretendentu atlase iepirkuma priekšmeta 4.daļā
2. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu, ziņo sēdes darba kārtību.
3. Komisija konstatē, ka iepirkuma priekšmeta 4.daļā piedāvājumu iesniedza pretendents SIA “INRI”.
4. Komisija izskata pretendenta iesniegto piedāvājumu, tā noformējumu un konstatē, ka piedāvājums ir cauršūts, caurauklots un noformēts atbilstoši Nolikuma 7.punktā noteiktajām noformējuma prasībām.
5. Komisija pārbauda pretendenta atbilstību konkursa Nolikuma III.nodaļā noteiktajām kvalifikācijas prasībām pēc iesniegtajiem atlases dokumentiem un publiski pieejamās datu bāzēs pieejamās informācijas.
6. Komisija konstatē, lai pārbaudītu pretendenta iesniegto piedāvājumu atbilstību nolikuma III.nodaļā noteiktajām kvalifikācijas prasībām, pretendentam bija jāiesniedz dokumenti, kas noteikti konkursa Nolikuma III.nodaļas 8. un 28.punktā.
7. Komisijas locekļi izskata pretendenta iesniegtos dokumentus – kuri Nolikumā noteiktie dokumenti ir iesniegti, kuri nav iesniegti un kuru iesniegšana nav obligāta, pārbauda iesniegto dokumentu juridisko spēku un saturu.
8. Komisija konstatē, ka pretendents SIA “INRI” (4.daļa) ir iesniedzis visus konkursa Nolikumā noteiktos dokumentus, kuri apliecina pretendentu kvalifikāciju un atbilstību konkursa Nolikuma nosacījumiem. Iepirkuma komisija nolemj virzīt tālākai pretendenta tehniskā un finanšu piedāvājuma vērtēšanai pretendenta piedāvājumu.

 *Balsojums: 3 balsis “par”, “pret” – nav.*

1. **Tehniskā un finanšu piedāvājuma atbilstības pārbaude 4.daļā un lēmuma pieņemšana**
2. Tehnisko piedāvājumu atbilstības pārbaudes laikā komisija izvērtē piedāvājumu atbilstību iepirkuma nolikuma 9.punktā un nolikuma 3.pielikumā pievienotajai formai:

**Pretendenta SIA “INRI” tehniskā piedāvājuma pārbaude**

Iepirkumu komisija pārbauda un konstatē, ka pretendents aizpildītu tehnisko piedāvājumu. Tehniskajam piedāvājumam pievienotas šādas ēdienkartes un dokumenti:

* + 1. Tehniskais piedāvājums 4.daļā;
		2. Vienas nedēļas ēdienkarte (pusdienām) viena sporta nometnes dalībnieka ēdināšanai piecām dienām 4.daļā;
		3. Ir iesniegts galveno pamatproduktu saraksts nedēļas ēdienkartei 4.daļā, bet iepirkumu komisija, veicot sarakstā norādītā produktu īpatsvara, kuri atbilst bioloģiskās lauksaimniecības vai nacionālās pārtikas kvalitātes shēmas prasībām procentuālā sadalījuma pārbaudi, konstatēja aritmētiskas kļūdas un pretrunas. Veicot piedāvāto produktu atbilstības pārbaudi norādītajām kvalitātes shēmām publiski pieejamās datu bāzēs, komisija konstatēja pretrunīgu informāciju pretendenta pamatproduktu sarakstos 4.daļai. Pretendents norāda, ka nacionālajai pārtikas kvalitātes shēmai (turpmāk – NPKS) atbilst griķi, rīsi, ķīnas kāposti un puķkāposti, bet ražotāju/audzētāju sarakstā šos produktus un to ražotāju nenorāda? Iepirkuma komisija lūdza pretendentu precizēt, kādai pārtikas kvalitātes shēmai atbilst minētie produkti un kas ir to ražotājs? Tāpat komisija lūdza precizēt pamatproduktu saraksta 3.7.punktā norādīto informāciju, jo pretendents norāda, ka ēdiena pagatavošanai izmantos skābu krējumu 35%, kas atbilst bioloģiskās lauksaimniecības prasībām. Savukārt saskaņā ar VSIA “Sertifikācijas un testēšanas centrs” izsniegto Bioloģiskās lauksaimniecības sertifikātu Nr. 05-001-2011/P-02 AS “Tukuma piens” kā bioloģiskais produkts ar šādu tauku saturu norādīts ekoloģiskais saldais krējums 35%. Iepirkumu komisija lūdza pretendentu precizēt, vai tiks izmantots saldais vai skābais krējums? Savā skaidrojumā pretendents norāda, ka ēdiena pagatavošanai izmantos saldo krējumu, un norāda, ka citi apliecinošie dokumenti var tikt iesniegti līdz 26.05.2017. Iepirkumu komisija, atbilstoši sniegtajam skaidrojumam, veic pārrēķinu un konstatē aritmētisku kļūdu. Komisija izlabo kopējo bioloģiskās lauksaimniecības prasībām atbilstošo produktu īpatsvaru no 3 % **uz 2,76%.** Savukārt pretendenta norādītais NPKS prasībām atbilstošo produktu īpatsvars procentos par visiem norādītajiem produktiem (*ar griķiem, rīsiem, ķīnas kāpostiem un puķkāpostiem)* maksimāli pēc aritmētisko kļūdu labojuma 27% vietā sastāda 27,02%. Ņemot vērā kļūdu labojumu, komisija konstatē, ka pretendenta kopējais bioloģiskās lauksaimniecības un nacionālās pārtikas kvalitātes shēmas produktu daudzums maksimāli var sasniegt tikai 29,78%, nevis iepirkuma nolikuma 9.1.3.punktā noteiktos 30%. Līdz ar to komisija secina, ka pretendents SIA “INRI” jau nav izpildījis nolikuma 9.1.3.punkta prasību, kas nosaka, ka produktu īpatsvars, kas atbilst bioloģiskās lauksaimniecības un nacionālās pārtikas kvalitātes shēmas prasībām nedrīkst būt mazāks par 30%, no kopējā ēdināšanas pakalpojumā (ēdienkartē) izmantoto produktu īpatsvara. Tāpat komisija secina, ka jebkādiem pretendenta nākotnē iesniegtiem dokumentiem zūd jēga un tiem nevar būt izšķirošas būtiskas nozīmes, jo pretendents ir tiesīgs izskaidrot piedāvājumā iekļauto informāciju, bet nav tiesīgs to mainīt.

Publisko iepirkumu likuma 2.panta 2.punkts nosaka, ka šā likuma mērķis ir nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Saskaņā ar iepirkuma nolikuma 9.1.3.punkta prasībām, pretendentam jānorāda galveno pamatproduktu saraksts nedēļas ēdienkartei katrā iepirkuma daļā, norādot to produktu īpatsvaru, kuri atbilst bioloģiskās lauksaimniecības un nacionālās pārtikas kvalitātes shēmas prasībām, kurš nav mazāks par 30%, no kopējā ēdināšanas pakalpojumā (ēdienkartē) izmantoto produktu īpatsvara. Saskaņā ar iepirkuma nolikuma 36.4.punktu komisija noraida pretendenta piedāvājumu, ja pretendents iesniedzis neatbilstošu tehnisko vai finanšu piedāvājumu, tajā skaitā produktu kopējais īpatsvars, kuri atbilst bioloģiskās lauksaimniecības vai nacionālās pārtikas kvalitātes shēmas prasībām ir mazāks par 30% trīsdesmit procentiem, no kopējā ēdināšanas pakalpojumā (ēdienkartē) izmantoto produktu īpatsvara. Ņemot vērā, ka Pasūtītājam ir pienākums izvērtēt piedāvājumus atbilstoši Publisko iepirkumu likumā un iepirkuma nolikumā noteiktajām prasībām, nodrošinot taisnīgu un vienlīdzīgu attieksmi pret visiem pretendentiem, tāda pretendenta piedāvājums, kura piedāvāto paaugstinātas kvalitātes prasībām atbilstošo produktu īpatsvars ir mazāks par 30% procentiem, no kopējā ēdināšanas pakalpojumā (ēdienkartē) izmantoto produktu īpatsvara, atzīstams par neatbilstošu un noraidāmu, jo nav objektīvi izvērtējams pēc būtības.

1. Ņemot vērā minēto un pamatojoties uz Publisko iepirkumu likuma 2.panta 2.punktu un Iepirkuma nolikuma 9.1.3. un 36.4.punktu, **komisija nolemj**:
	1. **noraidīt** un neizskatīt pretendenta **SIA “INRI”**, reģ.Nr.41503010158, Saules iela 69-3, Daugavpils, LV-5401, tehnisko piedāvājumu **iepirkuma priekšmeta 4.daļā;**
	2. **izbeigt** iepirkuma “Ēdināšanas pakalpojuma sniegšana Daugavpils pilsētas pašvaldības organizētajās sporta nometnēs”, identifikācijas numurs DPD 2017/61, **4.daļu** “Ēdināšanas pakalpojumu sniegšana dienas sporta nometņu dalībniekiem (norises vieta: Olimpiskais centrs, Raiņa iela 31, Daugavpils)”, **bez rezultāta**, jo iesniegtais piedāvājums neatbilst nolikuma prasībām;
	3. **uzdot** iepirkuma komisijas loceklei K.Šedei normatīvajos aktos noteiktajā kārtībā un termiņā informēt pretendentu par pieņemto lēmumu 4.daļā un iesniegt publicēšanai Daugavpils pilsētas domes mājas lapā [www.daugavpils.lv](http://www.daugavpils.lv) un Iepirkumu uzraudzības biroja mājas lapā [www.iub.gov.lv](http://www.iub.gov.lv) attiecīgu paziņojumu.

 *Balsojums: 3 balsis “par”, “pret” – nav.*

SĒDE BEIDZAS plkst. 15:50

Komisijas priekšsēdētāja: J.Kornutjaka

Komisijas locekļi: V.Petrova

Komisijas locekle, protokoliste: K.Šede